
TÁTO ZMLUVA O DIELO (ďalej len „Zmluva“) je uzatvorená nižšie uvedeného dňa medzi:

(1) Dopravný podnik Bratislava, akciová spoločnosť, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť] a [doplniť], Ing. Marek Braniš:, telefón: +421 917 776 218,  e-mail: branis.marek@dpb.sk,  kontaktná osoba pre zmluvné veci: [doplniť], telefón: [doplniť, e-mail: [doplniť (ďalej len „Objednávateľ”) na jednej strane; a

(2) [doplniť] spoločnosť založená a existujúca podľa práva [doplniť], so sídlom [doplniť] IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán[doplniť], kontaktná osoba pre technické veci: [doplniť] telefón[doplniť], e-mail: [doplniť] kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „Zhotoviteľ”) na druhej strane.

Vzhľadom k tomu, že:

(A) [bookmark: _Hlk222467173]Objednávateľ má záujem o uskutočnenie bežne dostupných stavebných pác, za účelom čoho realizoval verejné obstarávanie na predmet zákazky „Dynamický nákupný systém – stavebné práce – Časť 2: Všeobecné stavebné práce na dráhach“ prostredníctvom dynamického nákupného systému v súlade s ustanoveniami § 58 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov; oznámenie o vyhlásení verejného obstarávania bolo zverejnené dňa 3. 11. 2021 vo Vestníku verejného obstarávania vedeného Úradom pre verejné obstarávanie č. 252/2021 pod zn. 52672-MUP  a dňa 02.11.2021 na Úrade pre vydávanie publikácií Európskej únie č. 2021/S 212-560107;
 
(B) [bookmark: _Hlk234573594]Zhotoviteľ sa stal úspešným uchádzačom predmetného verejného obstarávania na predmet zákazky „Operatívna oprava električkovej trate Hečkova – Hybešova_12_2026“ a splnil požiadavky na predmet zákazky a podmienky účasti stanovené v súťažných podkladoch a ich prílohách, bližšie špecifikovaných vo Výzve na predkladanie ponúk zverejnenej dňa ......................“; a

(C) Zmluvné strany majú záujem upraviť si vzájomné práva a povinnosti súvisiace s vykonaním Diela;

DOHODLO sa nasledovné:

1 DEFINÍCIE A INTERPRETÁCIA ZMLUVNÝCH USTANOVENÍ

1.1 Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam: 

(a) Cena za Dielo znamená odplata za vykonanie Diela podľa článku 5 Zmluvy, ktorá je stanovená na základe vzájomne odsúhlaseného rozpočtu vyjadreného v ocenenom výkaze výmer vypracovaného po položkách pre jednotlivé činnosti súvisiace s realizáciou Diela podľa Prílohy 3 Zmluvy – Rozpočet (výkaz výmer) stavby;

(b) Dielo znamená zabezpečenie bezpečnej prevádzky električkovej trate v zmysle špecifikácie podľa Prílohy 1 Zmluvy – Špecifikácia Diela, Prílohy 2 Zmluvy  - Harmonogram postupného zhotovenia Diela a Prílohy 3 Zmluvy – Rozpočet (výkaz výmer) Diela; Dielom sa na účely Zmluvy rozumie aj jeho jednotlivá časť, pokiaľ zo znenia Zmluvy nie je zrejmé, že sa týmto označením myslí iba Dielo ako celok;

(c) Harmonogram znamená harmonogram postupného zhotovenia Diela v zmysle Prílohy 2 Zmluvy – Harmonogram postupného zhotovenia Diela, ktorý predstavuje časový plán realizácie Diela v rozsahu určených míľnikov a konečného termínu dokončenia Diela;

(d) Obchodný zákonník znamená zákon č. 513/1991 Zb. Obchodný zákonník v znení neskorších predpisov;

(e) Občiansky zákonník znamená zákon č. 40/1964 Zb. Občiansky zákonník v znení neskorších predpisov;

(f) Pracovný deň znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;

(g) Preberací protokol znamená protokol o odovzdaní a prevzatí Diela za podmienok špecifikovaných v článku 6 Zmluvy, podpísaný oprávnenými zástupcami Zmluvných strán; 

(h) Register partnerov verejného sektora znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod;  pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese https://rpvs.gov.sk/rpvs;

(i) Subdodávateľ znamená fyzická alebo právnická osoba uvedená v zmluve uzatvorenej medzi Zhotoviteľom a Subdodávateľom, ktorá je poverená vykonaním časti Diela, pričom zoznam Subdodávateľov je uvedený v Prílohe 7 Zmluvy – Zoznam Subdodávateľov;

(j) Zákon o verejnom obstarávaní znamená zákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a

(k) Zmluvná strana znamená Objednávateľ a/alebo Zhotoviteľ.

1.2 Okrem definovaných pojmov uvedených v článku 1 bode 1.1 Zmluvy, ak je ďalej v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.

1.3 V Zmluve, ak z kontextu nevyplýva iný zámer,

(a) každý odkaz na Zmluvnú stranu zahŕňa aj jej právnych nástupcov, ako aj postupníkov a nadobúdateľov práv alebo záväzkov vyplývajúcich zo Zmluvy;

(b) každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;

(c) prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;

(d) každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a

(e) výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.

2 PREDMET ZMLUVY

2.1 Predmetom Zmluvy je záväzok:

(a) Zhotoviteľa vykonať pre Objednávateľa Dielo; a

(b) Objednávateľa zaplatiť Zhotoviteľovi Cenu za Dielo;

a to za podmienok stanovených Zmluvou.

2.2 Zhotoviteľ sa zaväzuje vykonať pre Objednávateľa Dielo na základe písomnej objednávky. Objednávateľ je oprávnený zadanie Objednávky podmieniť schválením finančných prostriedkov od Hlavného mesta Slovenskej republiky Bratislavy na vykonanie Diela. Doručením objednávky Zhotoviteľovi sa objednávka považuje za potvrdenú Zhotoviteľom a je podkladom pre fakturáciu podľa článku 5 bod 5.3 Zmluvy. 

2.3 Zhotoviteľ sa zaväzuje vykonať pre Objednávateľa Dielo riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve a v rozsahu podľa príloh Zmluvy, samostatne a na požadovanej odbornej úrovni. Zmluvné strany sa dohodli, že porušenie odbornej starostlivosti Zhotoviteľom sa považuje za podstatné porušenie Zmluvy. Zhotoviteľ zodpovedá Objednávateľovi za vykonanie Diela v celom rozsahu bez ohľadu na osobu, ktorá Dielo skutočne vykoná. 

2.4 Objednávateľ je oprávnený počas vykonávania Diela spresniť rozsah Diela alebo zmeniť riešenie oproti projektu v nadväznosti na svoje prevádzkové a ekonomické podmienky, alebo prípadné výsledky stavebného konania, ak je to potrebné.

2.5 Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov zo Zmluvy.

3 TERMÍN A MIESTO PLNENIA

3.1 [bookmark: _Hlk222466421]Zhotoviteľ sa zaväzuje vykonať Dielo do 16 kalendárnych dní odo dňa odovzdania staveniska podľa tohto článku bod 3.2 Zmluvy.

3.2 Predpokladaný termín odovzdania staveniska je do 5 kalendárnych dní odo dňa účinnosti Zmluvy, pričom presný dátum odovzdania staveniska Objednávateľ oznámi Zhotoviteľovi písomne najneskôr 2 kalendárne dni vopred, a to následne po prehlásení Zhotoviteľa o jeho pripravenosti na vykonanie Diela.

3.3 Zhotoviteľ sa zaväzuje pri vykonaní Diela postupovať v termínoch podľa Harmonogramu a podľa realizačného projektu. Meniť a spresňovať termíny podľa Harmonogramu a organizáciu práce možno len po vzájomnej dohode Zmluvných strán a postupom podľa tohto článku bod 3.4 až 3.10 Zmluvy. 
 
3.4 Zmluvné strany berú na vedomie, že Harmonogram vychádza zo stavu známeho ku dňu podpisu Zmluvy a môže byť dotknutý okolnosťami, ktoré Zhotoviteľ ani Objednávateľ nemohli pri vynaložení odbornej starostlivosti predvídať alebo ktoré vzniknú nezávisle od ich vôle.

3.5 Harmonogram je možné upraviť bez potreby uzatvorenia dodatku k Zmluve, a to na základe písomnej dohody Zmluvných strán vo forme „Aktualizácie Harmonogramu“, ak nastane niektorá z nasledujúcich objektívnych skutočností:

(a) prekážky na strane Objednávateľa, najmä neposkytnutie súčinnosti alebo oneskorené odovzdanie staveniska, 

(b) zásah orgánu verejnej moci, ktorý má vplyv na postup vykonávania Diela,

(c) nepriaznivé poveternostné podmienky alebo vyššia moc objektívne brániaca realizácii príslušných stavebných prác pri vykonávaní Diela,

(d) zmena technického riešenia v súlade s touto Zmluvou alebo zmena rozsahu prác vykonaná v súlade s § 18 Zákona o verejnom obstarávaní, 

(e) iné nepredvídateľné okolnosti, ktoré preukázateľne majú vplyv na časový postup realizácie Diela.

3.6 Aktualizácia Harmonogramu podľa tohto článku bod 3.5 Zmluvy nesmie zakladať nárok na zmenu Ceny za Dielo, ak Zmluva neustanovuje inak, alebo ak sa Zmluvné strany nedohodnú inak.

3.7 Návrh na aktualizáciu Harmonogramu je oprávnená predložiť ktorákoľvek zo Zmluvných strán bez zbytočného odkladu po tom, čo sa dozvie o skutočnosti odôvodňujúcej jeho úpravu. Návrh musí obsahovať:

(a) popis dôvodu zmeny, vecné odôvodnenie zmeny primerané vo vzťahu k okolnostiam, ktoré jej predchádzali,

(b) vyhodnotenie dopadu na jednotlivé časové míľniky vykonávania Diela a termín dokončenia Diela,

(c) aktualizované časové členenie realizácie prác pri vykonávaní Diela.

3.8 Aktualizácia Harmonogramu nadobúda účinnosť dňom jej písomného odsúhlasenia a podpisom oprávnenými zástupcami oboch Zmluvných strán. Odsúhlasená Aktualizácia Harmonogramu nahrádza dovtedajšie znenie Harmonogramu.

3.9 Ak Aktualizácia Harmonogramu podľa tohto článku bod 3.5 Zmluvy nastane z dôvodov na strane Objednávateľa alebo ide o okolnosti, ktoré nebolo možné pri vynaložení odbornej starostlivosti predvídať alebo ktoré vzniknú nezávisle od vôle Zmluvných strán:

(a) lehota na dokončenie Diela sa primerane predlžuje o dobu preukázateľného trvania prekážky a jej bezprostredných následkov,

(b) počas trvania prekážky Zhotoviteľ nie je v omeškaní,

(c) za toto obdobie nevzniká nárok na zmluvnú pokutu.

3.10 Ak Aktualizácia Harmonogramu podľa tohto článku bod 3.5 Zmluvy nastane z dôvodov na strane Zhotoviteľa:

(a) zmena Harmonogramu nemá vplyv na pôvodne dohodnutý konečný termín dokončenia Diela, ak Objednávateľ výslovne nerozhodne inak,

(b) zmluvná pokuta za omeškanie plynie podľa pôvodne dohodnutých lehôt,

(c) aktualizovaný Harmonogram slúži výlučne na operatívne riadenie realizácie Diela.

3.11 Miestom plnenia električková trať Račianska radiála v úseku Hečkova ul. – Hybešova ul. v Bratislave.

3.12 Po dokončení stavebných prác Zhotoviteľ odovzdá stavenisko vypratané a upravené do pôvodného stavu alebo podľa dohody Zmluvných strán, najneskôr do 3 (troch) Pracovných dní po ukončení stavebných prác na Diele, ak Objednávateľ neurčí inak.

4 PODMIENKY VYKONANIA DIELA

4.1 Zhotoviteľ sa zaväzuje vykonať Dielo podľa projektovej dokumentácie a v súlade s podmienkami stanovenými v Zmluve. Zhotoviteľ potvrdzuje, že bol oboznámený so zámerom Objednávateľa, že vykonal pred uzavretím Zmluvy obhliadku staveniska, a že je oboznámený s podmienkami, za ktorých má Dielo vykonať.
4.2 Dielo je vymedzené projektovou dokumentáciou, vrátane oceneného výkazu výmer. V prípade akéhokoľvek obsahového nesúladu medzi projektovou dokumentáciou a výkazom výmer je záväzným dokumentom pre vykonanie Diela projektová dokumentácia. Ak Zhotoviteľ v ponuke predložil ekvivalentný technologický postup alebo technické riešenie, ktoré Objednávateľ v rámci verejného obstarávania akceptoval, technický opis takéhoto postupu alebo riešenia tvorí súčasť Prílohy 1 Zmluvy. V rozsahu odchýlok, ktoré sú v tomto technickom opise výslovne identifikované, sa Dielo vykoná podľa akceptovaného technického opisu. Tým nie je dotknutý rozsah Diela, jeho účel, požadované výstupy ani ostatné požiadavky projektovej dokumentácie.

4.3 Východiskovými podkladmi k vykonaniu Diela sú projektová dokumentácia vrátane príslušného výkazu výmer, príslušný povoľovací alebo oznamovací akt a obhliadka staveniska.

4.4 Zhotoviteľ sa zaväzuje pri odovzdaní Diela odovzdať Objednávateľovi dokumentáciu skutočného zhotovenia Diela.

4.5 Zhotoviteľ je povinný Dielo vykonať a odovzdať v zmysle platných STN, v rozsahu a kvalite podľa Zmluvy a v termínoch podľa odsúhlaseného Harmonogramu.

4.6 Zhotoviteľ sa zaväzuje zabezpečiť vedenie stavebného denníka.

4.7 Zhotoviteľ je povinný počas trvania Zmluvy pravidelne predkladať Objednávateľovi správy o vykonaných aktivitách vo formáte určenom Objednávateľom (stavebný denník). V prípade rozporu predkladanej správy so skutkovým stavom vykonávania Diela alebo so Zmluvou, je Zhotoviteľ povinný v lehote určenej Objednávateľom tento rozpor odôvodniť. Pre odstránenie akýchkoľvek pochybností sa Zmluvné strany dohodli, že v prípade protichodných názorov Objednávateľa a Zhotoviteľa sa za pravdivé považujú záznamy v stavebnom denníku.

4.8 Zhotoviteľ je povinný pri vykonávaní Diela poveriť svojho zástupcu pre koordináciu bezpečnosti pri uskutočňovaní stavby v zmysle nariadenia vlády Slovenskej republiky č. 396/2006 Z. z. o minimálnych bezpečnostných a zdravotných požiadavkách na stavenisko v znení neskorších predpisov.

4.9 Zhotoviteľ je povinný zabezpečiť počas uskutočňovania stavebných prác prítomnosť svojho zodpovedného zástupcu (stavby vedúceho) na stavbe, ktorý bude mať splnomocnenie riešiť problémy počas vykonávania Diela.

4.10 Zhotoviteľ je povinný priebežne informovať Objednávateľa o stave vykonávaného Diela na kontrolných poradách a na operatívnych poradách vedenia stavby.

4.11 Zhotoviteľ sa zaväzuje strpieť výkon kontroly Objednávateľa súvisiacej s dodávaným tovarom, prácami a službami kedykoľvek počas trvania Zmluvy, a to oprávnenými osobami Objednávateľa a poskytnúť im všetku potrebnú súčinnosť.

4.12 Zhotoviteľ sa zaväzuje zabezpečiť sám alebo prostredníctvom oprávnenej tretej osoby nakladanie s odpadmi, v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vzniknutými v súvislosti s vykonávaním Diela. Objednávateľ určí Zhotoviteľovi pred začatím prác spôsob naloženia s použitým koľajovým materiálom, jeho miesto uloženia v rámci hlavného mesta Slovenskej republiky Bratislavy a prípravu.

4.13 Zhotoviteľ je povinný prevziať zodpovednosť za čistotu komunikácií v súvislosti s vykonávaným Dielom.

4.14 Zhotoviteľ má právo zabezpečiť od tretích osôb dodávku tovarov, služieb a prác potrebných pre vykonanie Diela, a to pri dodržaní povinnosti Zhotoviteľa podľa článku 8 Zmluvy.

4.15 Zhotoviteľ sa zaväzuje zabezpečiť doklady o kvalite materiálov, výrobkov a konštrukcií zabudovaných do Diela a použitých v rámci vykonávania Diela ako jeho súčasť, v súlade so stavebným zákonom, zákonom o štátnom skúšobníctve, vyhláškou o certifikácii výrobkov, zákonom o stavebných výrobkoch, zákonom o technických požiadavkách na výrobky a posudzovaní zhody a inými súvisiacimi právnymi normami a predpismi, ako aj geometrický plán, potvrdenia správcu digitálnej mapy o jej odovzdaní a ostatné náležitosti potrebné k vydaniu oprávnenia k užívaniu Diela (skúšky, oprávnenia, revízie a iné). Zhotoviteľ je povinný na výzvu Objednávateľa predložiť tieto doklady.

4.16 Zhotoviteľ sa zaväzuje zabezpečiť vykonanie kvalitatívnych skúšok a potrebných meraní, predpísaných príslušnými právnymi normami a predpismi a STN.

4.17 Zhotoviteľ sa zaväzuje zabezpečiť dodržiavanie osobitných predpisov platných pre vykonávanie Diela minimálne v rozsahu:

1. zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov;

1. vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov;
1. zákona č. 51/1988 Zb. o banskej činnosti, výbušninách a štátnej banskej správe v znení neskorších predpisov;

1. zákona č. 513/2009 Z. z. o dráhach v znení neskorších predpisov,

1. zákona č. 25/2025 Z. z. Stavebný zákon a o zmene a doplnení niektorých zákonov;

1. zákona č. 17/1992 Zb. o životnom prostredí v znení neskorších predpisov;

1. zákona č. 146/2023 Z. z. o ochrane ovzdušia a o zmene a doplnení niektorých zákonov;

1. zákona č. 364/2004 Z. z. o vodách a o zmene zákona č. 372/1990 Zb. o priestupkoch v znení neskorších predpisov (vodný zákon) v znení neskorších predpisov;

1. zákona č. 251/2012 Z. z. o energetike a o zmene a doplnení niektorých zákonov;

1. zákona č. 452/2021 Z. z. o elektronických komunikáciách;

1. zákona č. 314/2001 Z. z. o ochrane pred požiarmi; a

1. ostatných súvisiacich právnych predpisov, všeobecne záväzných nariadení mesta a mestských častí, STN a iných technických predpisov súvisiacich so zhotovovaním Diela.

4.18 Zhotoviteľ sa zaväzuje zabezpečiť počas vykonávania Diela ochranu staveniska pred vstupom cudzích osôb, udržiavanie poriadku a čistoty na stavenisku a jeho okolí, ako aj na prístupových komunikáciách.

4.19 Zhotoviteľ zabezpečí pri plnení predmetu Zmluvy vlastný dozor nad bezpečnosťou práce v zmysle zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky č. 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci a prácach s nimi súvisiacich a podrobnosti o odbornej spôsobilosti na výkon niektorých činností v znení niektorých predpisov a prevezme zodpovednosť za bezpečnosť práce na stavenisku.

4.20 Zhotoviteľ je povinný prevziať zodpovednosť za to, že pracovníci vykonávajúci Dielo budú mať doklady o absolvovaní predpísaných školení o bezpečnosti a ochrane zdravia pri práci a o požiarnej bezpečnosti, lekárske potvrdenia o vyhovujúcom zdravotnom stave pre vykonávané činnosti a preukazy spôsobilosti na výkon vybraných činností. Zhotoviteľ je povinný na výzvu Objednávateľa predložiť kópie týchto dokladov.

4.21 Zhotoviteľ je povinný riadiť vykonávanie prác tak, aby nedošlo k poškodeniu zdravia vlastných pracovníkov ani tretích osôb a poškodeniu majetku. Zhotoviteľ zodpovedá za bezpečnosť a ochranu zdravia svojich zamestnancov a tretích osôb oprávnene sa zdržujúcich na stavenisku a dodržiavanie osobitných predpisov požiarnej ochrany.

4.22 Zhotoviteľ je povinný zabezpečiť jednotlivé pracoviská staveniska proti možnosti vzniku úrazu alebo škody počas vykonávania prác, ako aj po ukončení každej pracovnej zmeny.

4.23 Počas vykonávania Diela bude Objednávateľ zabezpečovať na stavbe tieto činnosti:

(a) vykonávať dozor počas celej doby vykonávania Diela, pričom Objednávateľa bude počas vykonávania Diela zastupovať Ing. Ivan Čuperka ako stavebný dozor a v koordinácii Ing. Karol Kollár ako technický dozor pre nadväzné objekty elektro časti, ktorí sú oprávnení zastupovať Objednávateľa na kontrolných dňoch, pri kontrole vykonaných prác a preberaní ukončeného Diela;

(b) kontrolovať vecný a časový postup vykonávania Diela a jeho súlad s projektovou dokumentáciou; a

(c) sledovať denné zápisy Zhotoviteľa v stavebnom denníku a pripájať k nim svoje upozornenia na nedostatky Zhotoviteľa, zistené pri vykonávaní Diela, ako aj vznášať na Zhotoviteľa pokyny, súvisiace s postupom, kvalitou a rozsahom vykonávaného Diela.

4.24 Objednávateľ sa zaväzuje odovzdať Zhotoviteľovi bez zbytočného odkladu po podpise Zmluvy všetky podklady potrebné pre vykonanie Diela, ktoré má k dispozícii.  

4.25 Objednávateľ sa ďalej zaväzuje poskytnúť Zhotoviteľovi predovšetkým nasledovné spolupôsobenie:

(a) odovzdať mu riadne a včas stavenisko spôsobilé na vykonanie Diela; a

(b) ďalšie spolupôsobenie podľa dohody Zmluvných strán.

4.26 Zhotoviteľ sa bude riadiť zadaním a podkladmi dodanými v súlade so Zmluvou, pokynmi Objednávateľa, zápisnicami zo vzájomných rokovaní, písomnými dohodami Zmluvných strán, vyjadreniami a rozhodnutiami. Zhotoviteľ je povinný počas celej doby vykonávania Diela plniť pokyny Objednávateľa, pričom v prípade potreby je zároveň povinný písomne upozorniť Objednávateľa na nevhodnosť jeho pokynov.

4.27 Zhotoviteľ sa zaväzuje včas informovať Objednávateľa o všetkých podstatných zmenách v osobitných predpisoch priamo súvisiacich so Zmluvou a vykonávaním Diela.

5 CENA ZA DIELO A PLATOBNÉ PODMIENKY

5.1 Cena za Dielo je stanovená na základe vzájomne odsúhlaseného rozpočtu vyjadreného v ocenenom výkaze výmer stavy podľa Prílohy 3 Zmluvy v celkovej výške [doplniť], EUR bez DPH (slovom: [doplniť] eur bez DPH). Cena za Dielo je konečná, bez možnosti jej navýšenia a  zahŕňa všetky náklady súvisiace s vykonaním Diela, vrátane likvidácie odpadov, okrem výnimky uvedenej v tomto článku. Pri DPH sa bude postupovať v zmysle osobitných predpisov.

5.2 K zmene Ceny za Dielo môže dôjsť:

(a) v prípade rozšírenia alebo zúženia predmetu Zmluvy zo strany Objednávateľa; a/alebo

(b) pri zmene technického riešenia požadovaného Objednávateľom;

a to len na základe písomného dodatku k Zmluve, pričom ku každému dodatku, ktorým sa mení rozsah plnenia a Cena za Dielo musí byť priložený:

1. písomný súhlas Objednávateľa so zmenou rozsahu plnenia Zhotoviteľa alebo so zmenou technického riešenia časti Diela; a

1. po položkách ocenený výkaz výmer prác naviac alebo nevykonaných prác písomne odsúhlasený Objednávateľom.

5.3 Právo Zhotoviteľa na zaplatenie Ceny za Dielo vzniká postupne riadnym odovzdaním časti Diela podľa článku 6 bod 6.3 Zmluvy. Zhotoviteľ vystaví Objednávateľovi faktúru na zaplatenie príslušnej časti Ceny za Dielo a doručí ju Objednávateľovi najneskôr do 3 (troch) Pracovných dní odo dňa odovzdania príslušnej časti Diela, pričom prílohou faktúry bude Objednávateľom potvrdený súpis vykonaných prác a dodávok a Preberací protokol. 

1. 
1. 
1. 
1. Zhotoviteľ je po riadnom odovzdaní celého Diela podľa článku 6 bod 6.4 Zmluvy oprávnený predložiť Objednávateľovi konečnú faktúru na zaplatenie Ceny za Dielo a doručí ju Objednávateľovi najneskôr do 3 (troch) dní odo dňa odovzdania celého Diela, pričom prílohou faktúry bude Zmluvnými stranami potvrdená zápisnica o ukončení Diela.

1. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom, číslo objednávky, ku ktorej sa faktúra vzťahuje Objednávateľom potvrdený súpis vykonaných prác a dodávok, Zmluvnými stranami potvrdený Preberací protokol a pri odovzdaní celého Diela zápisnica o ukončení Diela. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Zhotoviteľovi na prepracovanie. Nová lehota splatnosti začína plynúť momentom doručenia opravenej faktúry Objednávateľovi.

5.8 Faktúra je splatná do 30 (tridsať) dní po jej doručení. Ak deň splatnosti faktúry pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Zaplatením faktúry sa rozumie deň odpísania fakturovanej sumy z účtu Objednávateľa.

6 ODOVZDANIE A PREVZATIE DIELA

6.1 Odovzdanie a prevzatie dokončeného Diela alebo časti Diela sa uskutoční ihneď po jeho riadnom vykonaní priebežne v termínoch Harmonogramu, najneskôr však do 2 (dvoch) Pracovných dní odo dňa riadneho dokončenia Diela alebo časti Diela, na základe výzvy Zhotoviteľa. 

6.2 Pri odovzdaní a prevzatí Diela alebo časti Diela Zhotoviteľ Objednávateľovi predloží všetku dokumentáciu, ktorá je potrebná na prevzatie a na užívanie Diela, najmä kópie stavebného denníka, dokumentáciu skutočného vyhotovenia Diela a ďalšie doklady vyplývajúce z článku 4 Zmluvy. 

6.3 O prevzatí časti Diela Objednávateľom Zmluvné strany vyhotovia Preberací protokol. Podpísaním Preberacieho protokolu bez výhrad, ktoré by bránili riadnemu užívaniu Diela je preberacie konanie ukončené a časť Diela sa bude považovať za riadne vykonanú a odovzdanú Objednávateľovi. Podpísanie Preberacieho protokolu bez výhrad, ktoré by bránili riadnemu užívaniu Diela oprávňuje Zhotoviteľa predložiť Objednávateľovi priebežnú faktúru na zaplatenie príslušnej časti Ceny za Dielo podľa článku 5 bod 5.3 Zmluvy. 


6.4 Po ukončení preberacieho konania celého Diela, po likvidácii zariadenia staveniska a jeho uvoľnení, a po predložení dokladov podľa tohto článku bod 6.2 Zmluvy, spíšu Zmluvné strany zápisnicu o ukončení Diela, ktorej podpísanie zodpovednými zástupcami Zmluvných strán oprávňuje Zhotoviteľa predložiť Objednávateľovi konečnú faktúru na úhradu Ceny za Dielo podľa článku 5 bod 5.4 Zmluvy.

6.5 Ak budú počas preberacieho konania zistené akékoľvek vady Diela, Objednávateľ si vyhradzuje právo odmietnuť prevzatie Diela. Zmluvné strany sa dohodli, že vykonané Dielo má vady, ak nezodpovedá požadovanej kvalite, požadovanému rozsahu, alebo účelu Zmluvy.

6.6 V prípade, že Dielo vykazuje drobné vady, ktoré nebránia jeho riadnemu užívaniu, môže Objednávateľ Dielo prevziať. Súpis drobných vád bude zaznamenaný v Preberacom protokole s uvedením termínu ich odstránenia. Vady uvedené v Preberacom protokole sa považujú za odstránené podpisom protokolu o odstránení týchto vád.

6.7 Vlastnícke právo a nebezpečenstvo škody prechádza na Objednávateľa okamihom riadneho prevzatia celého Diela Objednávateľom podľa tohto článku bod 6.4 bez výhrad.

6.8 Zhotoviteľ je povinný odstrániť bez zbytočného odkladu prípadné chyby na vykonanom Diele, ktoré Objednávateľ nezistil na preberacom konaní, aj po termíne splnenia všetkých záväzkov.

7 ZODPOVEDNOSŤ ZA VADY DIELA, ZÁRUKA A ZÁRUČNÁ DOBA

7.1 Zhotoviteľ poskytuje na Dielo záruku 60 (šesťdesiat) mesiacov, pričom záručná doba začína plynúť odo dňa riadneho odovzdania príslušnej časti Diela podľa článku 6 bod 6.3 Zmluvy. 

7.2 Zhotoviteľ ručí za to, že vykonané Dielo bude mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že zhotovené Dielo bude bez vád, ktoré by rušili alebo znižovali hodnotu alebo schopnosť jeho používania k určeným účelom.

7.3 Vykonané Dielo má vady, ak nezodpovedá požadovanej kvalite a/alebo nezodpovedá požadovanému rozsahu.

7.4 Zhotoviteľ zodpovedá za riadne a včasné plnenie záväzkov vyplývajúcich zo Zmluvy. Zhotoviteľ zodpovedá aj za skryté vady Diela, ktoré Objednávateľ zistil po prevzatí Diela. Objednávateľ je povinný Zhotoviteľovi písomne oznámiť vadu Diela bezodkladne po tom, čo ju zistil. V prípade, že sa preukáže zodpovednosť Zhotoviteľa za skryté vady počas záručnej doby, je Zhotoviteľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.

7.5 Objednávateľ bez zbytočného odkladu písomne oznámi Zhotoviteľovi vady Diela, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Zhotoviteľ povinný na svoje náklady a bez zbytočného odkladu odstrániť počas záručnej doby reklamované vady Diela, a to aj v prípade, ak sa domnieva, že za reklamované vady nezodpovedá. Skutočnosť, či sa jedná o záručnú vadu, bude v prípade, ak sa Zhotoviteľ domnieva, že za reklamovanú vadu nezodpovedá a túto skutočnosť zároveň písomne oznámi Objednávateľovi, zisťované znaleckým posudkom vyhotoveným nezávislým znalcom. Ak bude znaleckým posudkom zistené, že sa jedná o záručnú vadu náklady na jeho vyhotovenie ponesie Zhotoviteľ. Ak sa  podľa znaleckého posudku nejedná o záručnú vadu, hradí jeho vyhotovenie Objednávateľ, pričom cena znaleckého posudku nesmie byť vyššia ako cena na trhu obvyklá za porovnateľný znalecký posudok. Týmto nie je dotknuté právo ktorejkoľvek Zmluvnej strany obrátiť sa na vecne a miestne príslušný súd Slovenskej republiky. 

7.6 Zhotoviteľ je povinný začať s odstraňovaním vady Diela bezodkladne, najneskôr však do 5 (piatich) Pracovných dní odo dňa doručenia písomnej reklamácie Objednávateľa. Lehotu na odstránenie vád určí Objednávateľ písomne. 

7.7 Pokiaľ Zhotoviteľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bod 7.6 Zmluvy, je Objednávateľ oprávnený tieto vady sám alebo pomocou tretej osoby odstrániť a Zhotoviteľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Zhotoviteľom.

7.8 Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Zhotoviteľa.

7.9 Zhotoviteľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Zhotoviteľ Objednávateľa písomne upozornil a Objednávateľ na ich dodržaní aj napriek tomu trval. Zhotoviteľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Zhotoviteľ nemohol odvrátiť alebo prekonať, ani ju v dobe vzniku predvídať.

7.10 Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.


8 SUBDODÁVATELIA

8.1 Zhotoviteľ nesmie poveriť vykonaním Diela ako celku iný subjekt. Vykonaním časti Diela je Zhotoviteľ oprávnený poveriť Subdodávateľa.

8.2 Každá zmluva, na základe ktorej Zhotoviteľ poverí tretiu stranu vykonaním časti Diela sa považuje za zmluvu so Subdodávateľom. Zhotoviteľ je pred uzatvorením zmluvy so Subdodávateľom, ktorý nie je uvedený v Prílohe 7 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Zhotoviteľ povinný uviesť časť Diela, ktorú má vykonať Subdodávateľ a presnú identifikáciu Subdodávateľa. Objednávateľ písomne upovedomí Zhotoviteľa o svojom rozhodnutí v lehote do 5 (piatich) dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.

8.3 Zhotoviteľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Zhotoviteľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Zhotoviteľa žiadneho z jeho záväzkov vyplývajúcich zo Zmluvy.

8.4 Ak Objednávateľ zistí, že Subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto Subdodávateľa alebo aby Zhotoviteľ sám začal dodávať vykonávať časť Diela vykonávanú týmto Subdodávateľom.

8.5 Časť Diela, ktorého vykonaním poveril Zhotoviteľa na základe zmluvného vzťahu Subdodávateľa, nesmie byť zverená Subdodávateľom tretej osobe.

8.6 Každé poverenie tretej strany vykonávaním časti Diela a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Zhotoviteľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.

9 SANKCIE

9.1 Objednávateľ je oprávnený uplatňovať si zmluvnú pokutu vo výške 500 EUR (slovom: päťsto eur) za každý deň omeškania, ak je Zhotoviteľ v omeškaní s termínmi plnenia podľa Harmonogramu a/alebo s termínom dokončenia Diela a/ alebo riadneho odovzdania Diela podľa Zmluvy v dôsledku ním zanedbaných povinností. Tým nie je dotknuté právo Objednávateľa na náhradu škody.

9.2 Objednávateľ je oprávnený uplatňovať si zmluvnú pokutu vo výške 500 EUR (slovom: päťsto eur) za každý deň omeškania, ak je Zhotoviteľ v omeškaní s termínom zabezpečenia prevádzkovania električkovej trate podľa článku 3  bod 3.1 Zmluvy. Tým nie je dotknuté právo Objednávateľa na náhradu škody.

9.3 Zhotoviteľ je oprávnený uplatňovať si úrok z omeškania vo výške 0,022 % z nezaplatenej fakturovanej sumy Ceny za Dielo za každý deň omeškania, ak je Objednávateľ v omeškaní s úhradou fakturovanej sumy Ceny za Dielo.

9.4 V prípade omeškania Zhotoviteľa s odstraňovaním vád Diela v záručnej dobe podľa článku 7 Zmluvy, je Objednávateľ oprávnený uplatňovať si zmluvnú pokutu vo výške 150 EUR (slovom: stopäťdesiat eur) za každý aj začatý deň omeškania. Uplatnením zmluvnej pokuty nie je dotknuté právo Objednávateľa na náhradu škody.

9.5 V prípade, ak  Zhotoviteľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy, Objednávateľ má právo za porušenie týchto povinností požadovať od Zhotoviteľa zmluvnú pokutu vo výške 35 % z obchodovateľného objemu podľa článku 5 bod 5.1 Zmluvy.

9.6 [bookmark: _Hlk528156039]V prípade porušenia ktorejkoľvek z povinností týkajúcej sa Subdodávateľov alebo ich zmeny (napr. neoznámenie zmeny Subdodávateľa, nepredloženie dokladov preukazujúcich splnenie podmienok účasti podľa § 41 ods.1 písm. b) Zákona o verejnom obstarávaní alebo využitie subdodávateľa, ktorý nespĺňa podmienky podľa § 41 ods.1 písm. b) Zákona o verejnom obstarávaní) alebo povinnosť podľa § 11 ods. 1 Zákona o verejnom obstarávaní v prípade Subdodávateľa, ktorý má povinnosť zapisovať sa do Registra partnerov verejného sektora, má Objednávateľ právo: 

(a) požadovať od Zhotoviteľa uhradenie zmluvnej pokuty vo výške 10 000 EUR (slovom: desaťtisíc eur), a to za každé porušenie ktorejkoľvek z vyššie uvedených povinností, ako aj za porušenie povinností uvedených v  článku 8 bod 8.2 a článku 13 bod 13.9 Zmluvy a to aj opakovane,; a zároveň 

(b) odmietnuť plnenie vykonané subdodávateľom Zhotoviteľa, ktorý nebol písomne schválený Objednávateľom podľa článku 8 bod 8.2 a článku 13 bod 13.9 Zmluvy.

9.7 Zhotoviteľ sa zaväzuje zaplatiť Objednávateľovi zmluvnú pokutu podľa tohto článku bodu 9.1 a/alebo bodu 9.2 a/alebo bodu 9.4  a/alebo bodu 9.5 a/alebo bodu 9.6 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Zhotoviteľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa.  
9.8 Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.

9.9 Objednávateľ si v prípade nároku na náhradu škody môže škodu odpočítať z akýchkoľvek čiastok splatných v prospech Zhotoviteľa. Tým nie je dotknuté právo Objednávateľa na náhradu škody. 

10 VYHLÁSENIA A ZÁRUKY

10 
10.1 Zhotoviteľ vyhlasuje a ubezpečuje Objednávateľa, že ku dňu podpisu Zmluvy Zhotoviteľom: 
	
1. osoba konajúca za Zhotoviteľ  je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;

1. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na realizovanie predmetu Zmluvy, a riadne plní všetky povinnosti, porušenie ktorých by mohlo viesť k jeho zrušeniu;
1. je zapísaný v Registri partnerov verejného sektora, v prípade, že sa naňho registračná povinnosť vzťahuje; 

1. uzatvorenie alebo plnenie Zmluvy Zhotoviteľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom; a

1. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.

10.2 Zhotoviteľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Zhotoviteľa uvedené v tomto článku v bod 10.1 a 10.4 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za vlastnosti, ktoré si vymienil. 

10.3 	Porušenie povinnosti Zhotoviteľa spôsobené nepravdivosťou niektorého z vyhlásení uvedených v tomto článku bod 10.1 a 10.4 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy.

10.4 Zhotoviteľ berie na vedomie, že Objednávateľ má záujem o vykonanie Diela v súlade so zásadami spoločensky zodpovedného verejného obstarávania zohľadňujúceho dopady najmä v oblasti zamestnanosti, sociálnych a pracovných práv a životného prostredia, na základe čoho sa Zhotoviteľ zaväzuje pri vykonaní Diela najmä:

(a) zaistiť legálne zamestnávanie, rovnoprávne a dôstojné pracovné podmienky a zodpovedajúcu úroveň bezpečnosti pre všetky osoby, ktoré sa budú na Diele podieľať;

(b) pokiaľ je to možné, minimalizovať dopad na životné prostredie, rešpektovať udržateľnosť a možnosť cirkulárnej ekonomiky;

(c) pokiaľ je to možné a vhodné, implementovať nové alebo zlepšené produkty, služby alebo postupy súvisiace s vykonaním Diela;

(d) dodržiavať rovnosť pracovných podmienok a bezpečnosti práce. 

10.5 Zhotoviteľ sa zaväzuje, že počas platnosti Zmluvy bude spĺňať požiadavky uvedené a ním deklarované v jeho predloženej Ponuke zo dňa [doplniť]. Porušenie tohto záväzku Zhotoviteľom sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy

10.6 Objednávateľ vyhlasuje a ubezpečuje Zhotoviteľa, že ku dňu podpisu Zmluvy Objednávateľom:

1. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy; 

1. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a

1. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie činností, ktoré sú predmetom Zmluvy, a riadne plní všetky povinnosti, porušenie ktorých by mohlo viesť k jeho zrušeniu.


11 KOMUNIKÁCIA ZMLUVNÝCH STRÁN

11.1 Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.

11.2 Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:

1. v deň doručenia zásielky, ak bola zásielka doručená osobne alebo kuriérnou službou; alebo

1. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo

1. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.

11.3 Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.

12 TRVANIE A ZÁNIK ZMLUVY

12.1 Zmluvné strany sa dohodli, že Zmluva sa uzatvára na dobu určitú, a to do okamihu splnenia všetkých záväzkov Zmluvných strán.

12.2 Zmluvné strany sa dohodli, že Zmluva môže byť ukončená aj skôr ako je uvedené v tomto článku bod 12.1 Zmluvy, a to jednostranným okamžitým odstúpením od Zmluvy z dôvodov uvedených v tomto článku bod 12.3 až 12.6 Zmluvy, jednostranným vypovedaním Zmluvy podľa tohto článku bod 12.8 Zmluvy, alebo písomnou dohodou Zmluvných strán. 

12.3 Zmluvné strany sa dohodli, že odstúpiť od Zmluvy a požadovať od povinnej strany náhradu škody v súlade s platnou právnou úpravou môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.

12.4 Za podstatné porušenie Zmluvy Objednávateľ považuje prípady, ak Zhotoviteľ:

(a) nedodrží termíny plnenia podľa Harmonogramu a/alebo termín dokončenia Diela a odovzdania Diela podľa Zmluvy v dôsledku ním preukázateľne porušených povinností, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; 

(b) nevykoná Dielo riadne a v rozsahu dohodnutom podľa Zmluvy;

(c) poverí vykonaním Diela také osoby, ktoré nie sú odborne či zdravotne spôsobilé na vykonávanie príslušných prác;

(d) vykonáva Dielo spôsobom, ktorý je v rozpore so Zmluvou alebo s príslušnými zákonmi a pri realizácii Diela nepostupuje s odbornou starostlivosťou, a ak Zhotoviteľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;

(e) preukázateľne vykonáva nekvalitné Dielo, ktoré nezodpovedá účelu Zmluvy; 

(f) nepredloží Objednávateľovi na výzvu doklady uvedené v článku 4 bod 4.15 a bod 4.20 Zmluvy;

(g) nevybaví reklamáciu v súlade s článkom 7 Zmluvy; a/alebo

(h) Zhotoviteľ poruší ktorúkoľvek z povinností týkajúcej sa Subdodávateľov alebo ich zmeny podľa Zákona o verejnom obstarávaní a/alebo podľa článku 8 a článku 13 bod 13.9 Zmluvy.

12.5 Objednávateľ má taktiež právo odstúpiť od Zmluvy, ak Zhotoviteľ/Subdodávateľ v čase uzavretia Zmluvy nebol zapísaný v Registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) Zákona o verejnom obstarávaní.

12.6 Za podstatné porušenie Zmluvy Zhotoviteľ považuje prípad, ak Objednávateľ opakovane neposkytne Zhotoviteľovi súčinnosť podľa článku 2 bodu 2.5 Zmluvy, a ak Objednávateľ nezjedná nápravu ani po výzve Zhotoviteľa, v ktorej Zhotoviteľ poskytne dodatočnú primeranú lehotu k náprave a/alebo určené opatrenia k náprave.
12.7 Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.

12.8 Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa nedotýka nároku na náhradu škody vzniknutej porušením Zmluvy, zmluvných pokút a všetkých ďalších ustanovení, ktoré podľa prejavenej vôle Zmluvných strán alebo vzhľadom na svoju povahu majú trvať aj po ukončení Zmluvy. Za práce a dodávky vykonané v súlade so Zmluvou do okamihu odstúpenia Objednávateľa od Zmluvy má Zhotoviteľ nárok na úhradu alikvotnej časti z dohodnutej Ceny za Dielo. Objednávateľ je oprávnený započítať si do záverečného vyúčtovania straty, škody a sankcie vzniknuté v dôsledku porušenia zmluvných povinností zo strany Zhotoviteľa, prípadne do doby ich vysporiadania je oprávnený zadržať neuhradené platby. 

12.9 Zmluva zaniká aj na základe písomnej dohody Zmluvných strán. 

13 ZÁVEREČNÉ USTANOVENIA

13.1 Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka. 

13.2 Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.

13.3 Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.

13.4 Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.

13.5 Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Zhotoviteľovi.

13.6 Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Zhotoviteľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Zhotoviteľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.

13.7 Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.

13.8 [bookmark: _Hlk528156124]Objednávateľ podpisom Zmluvy akceptuje Subdodávateľov Zhotoviteľa, ktorých uviedol v zozname Subdodávateľov, ktorí majú v Registri partnerov verejného sektora podľa § 11 Zákona o verejnom obstarávaní zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie vykonávať Dielo preukazuje vo vzťahu k tej časti predmetu zákazky, ktorú má Subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 7 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonávať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.

13.9 [bookmark: _Hlk528156176][bookmark: _Hlk528156153]Zhotoviteľ je povinný bezodkladne oznámiť Objednávateľovi akúkoľvek zmenu údajov o Subdodávateľovi, ako aj samotnú zmenu Subdodávateľa. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v Registri partnerov verejného sektora podľa § 11 Zákona o verejnom obstarávaní, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní, pričom oprávnenie vykonávať Dielo preukazuje vo vzťahu k tej časti predmetu zákazky, ktorú má Subdodávateľ plniť. Zhotoviteľ je povinný Objednávateľovi najneskôr tri (3) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Zhotoviteľ v úmysle zadať Subdodávateľovi, konkrétnu časť Diela, ktorú má Subdodávateľ vykonať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 Zákona o verejnom obstarávaní.

13.10 V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.

13.11 Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.

13.12 Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

13.13 Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Zhotoviteľ dostane 1 (jeden) jej rovnopisy.

Príloha 1 – Špecifikácia Diela 
Príloha 2 – Harmonogram postupného zhotovenia Diela
Príloha 3 – Rozpočet (výkaz výmer) Diela
Príloha 4 – Základné podmienky pre zabezpečenie požiarnej ochrany
Príloha 5 – Základné podmienky pre bezpečnosť a ochranu zdravia pri práci
Príloha 6 – Opis zápisov v stavebnom denníku
Príloha 7 – Zoznam Subdodávateľov

Prílohy k Zmluve budú upravené podľa súťažných podkladov 

[bookmark: _Hlk222466674]PRÍLOHA 1

ŠPECIFIKÁCIA DIELA 

Predmetom zákazky je oprava dvojkoľajnej električkovej trate  zo žliabkových koľajníc na Račianskej radiále  v úseku Hečkova ul. -  Hybešova ul.  Dĺžka úseku, vrátane prechodových úsekov  S49/Ri,  je 162,30 m.  Trať v predmetnom úseku je z dvoch odlišných konštrukcií.

Úseku celkovej dĺžky 230,07 m dvojkoľajne  je čiastočne v oblúku s R=125 m  a čiastočne v priamej je koľajový zvršok:
1. v oblúku s R=125 m  zo žliabkových koľajníc na drevených podvaloch – dĺ. 162,30 m;
1. v priamej z koľajníc S 49 na betónových podvaloch SB8B v otvorenom štrkovom lôžku dĺ. 67,77 m.

Predmetom opravy je úsek zo žliabkových koľajníc vrátene prechodových úsekov  S49/Ri.
Celý úsek je jednostrannom pozdĺžnom sklone 0,8 – 3,93 %. Výškový rozdiel  medzi začiatkom a koncom úseku je cca 6,0 m.


Špecifikácia Diela bude totožná ako bude uvedená v súťažných podkladoch.

Príloha 1 B– Projektová dokumentácia

Príloha 1 C – ďalšie podklady podľa výzvy





































PRÍLOHA 2

HARMONOGRAM POSTUPNÉHO ZHOTOVENIA DIELA 






























































PRÍLOHA 3

ROZPOČET (VÝKAZ VÝMER) DIELA
































































PRÍLOHA 4

ZÁKLADNÉ PODMIENKY PRE ZABEZPEČENIE POŽIARNEJ OCHRANY

1. Zhotoviteľ je povinný zabezpečiť dodržiavanie predpisov o požiarnej ochrane, plniť z nich vyplývajúce príkazy, zákazy a pokyny a to svojimi zamestnancami ako aj osobami, ktoré sa s jeho súhlasom zdržujú alebo vykonávajú činnosti v dotknutých priestoroch a vykonávať pravidelnú kontrolu ich plnenia.

1. Objednávateľ je oprávnený vykonávať kontroly dodržiavania predpisov o požiarnej ochrane v dotknutých priestoroch staveniska, pričom v prípade podozrenia na možnosť vzniku požiaru, alebo ohrozenia života alebo zdravia osôb alebo škôd na majetku okamžite upozorňuje zhotoviteľa na povinnosť vykonať nápravu, resp. v prípade mimoriadnych situácií vykonáva potrebné opatrenia  na  zamedzenie  ohrozenia.  Týmto  nie  sú  dotknuté  oprávnenia orgánov štátneho odborného dozoru požiarnej ochrany dané všeobecne záväznými právnymi predpismi. Zhotoviteľ zodpovedá za škody, ktoré vzniknú nedodržaním predpisov o požiarnej ochrane.

1. Zhotoviteľ je povinný zabezpečiť vykonávanie pravidelnej kontroly stavu všetkých technických a technologických zariadení z hľadiska požiarnej ochrany, ktoré sú v jeho vlastníctve a ktoré so súhlasom objednávateľa inštaloval a používa v dotknutých priestoroch staveniska. Táto povinnosť sa týka i všetkých prenosných a obdobných drobných elektrických, plynových a iných zariadení. 

1. Zhotoviteľ je povinný oznámiť bezodkladne objednávateľovi každý požiar, ktorý vznikol v dotknutých   priestoroch staveniska. 

1. Zhotoviteľ je povinný dôsledne dodržiavať predpisy požiarnej ochrany najmä pri manipulácii a skladovaní horľavých kvapalín a materiálov v dotknutých  priestoroch.

1. Zhotoviteľ je povinný zabezpečovať odbornú prípravu a školenie o požiarnej ochrane pre svojich zamestnancov a v prípade potreby i pre osoby, ktoré sa zdržujú s jeho súhlasom v dotknutých priestoroch alebo tam vykonávajú činnosti.

1. Zhotoviteľ je povinný v dotknutých priestoroch v spolupráci s objednávateľom (technikmi  PO) a s jeho súhlasom určiť na pracoviskách vzhľadom na charakter vykonávaných prác miesta so zvýšeným požiarnym nebezpečenstvom a označiť ich príslušnými príkazmi, zákazmi a pokynmi podľa predpisov o požiarnej ochrane. Ďalej je povinný označovať a udržiavať trvale voľné núdzové východy, únikové a zásahové cesty, nástupné plochy a prístupy k nim, ako aj prístup k elektrickým rozvodným zariadeniam, uzáverom vody, plynu a ostatným energetickým a podobným médiám, hasiacim prístrojom, hydrantom, ďalším vecným prostriedkom požiarnej ochrany a pod.

1. Zhotoviteľ je povinný plniť ďalšie povinnosti vyplývajúce zo zákona o požiarnej ochrane a následných všeobecne záväzných právnych predpisov a tiež v primeranom rozsahu povinnosti vyplývajúce z požiarneho štatútu a ďalších vnútroorganizačných smerníc objednávateľa a odstraňovať zistené nedostatky.

1. Zhotoviteľ je povinný viesť v potrebnom rozsahu predpísanú dokumentáciu požiarnej ochrany















PRÍLOHA 5

ZÁKLADNÉ PODMIENKY PRE BEZPEČNOSŤ A OCHRANU ZDRAVIA PRI PRÁCI

0. Zhotoviteľ diela je povinný dodržiavať predpisy o bezpečnosti a ochrane zdravia pri práci. Je zodpovedný za úrazy a škody, ktoré vzniknú porušením, alebo zanedbaním bezpečnostných predpisov a noriem.

0. Zhotoviteľ je povinný dodržiavať pokyny kontrolných orgánov objednávateľa v oblasti bezpečnosti a hygieny práce. V prípade zistenia porušovania zásad BOZP zamestnancami alebo zástupcami zhotoviteľa, je tento povinný urobiť nápravu podľa pokynov kontrolného orgánu objednávateľa, vrátane rešpektovania zákazov práce, či vykázanie porušovateľov. Týmto nie sú dotknuté oprávnenia orgánov štátneho odborného dozoru nad bezpečnosťou práce a ostatných kontrolných orgánov v tejto oblasti dané všeobecne záväznými právnymi predpismi.

0. Základné povinnosti zhotoviteľa:
(a) Zhotoviteľ je povinný vykonať opatrenia na dodržanie BOZP so zreteľom na všetky okolnosti činností, ktoré zhotoviteľ alebo jeho zamestnanci vykonávajú a zabezpečiť, aby stroje, zariadenia, materiály, nástroje a pracovné postupy neohrozovali bezpečnosť a zdravie pri práci vlastných zamestnancov, zamestnancov objednávateľa ako aj ostatných osôb, ktoré sa oprávnene zdržujú v dotknutých priestoroch staveniska alebo v ich blízkosti.  Za dodržiavanie týchto povinnosti je zhotoviteľ zodpovedný i v prípade svojich subdodávateľov.
(b) Zhotoviteľ je v prípade zistenia ohrozenia bezpečnosti a zdravia osôb povinný informovať o takomto ohrození objednávateľa a pokiaľ je takéto ohrozenie spôsobené okolnosťami súvisiacimi s činnosťou zhotoviteľa v dotknutých priestoroch zabezpečiť odstránenie takého ohrozenia na vlastné náklady. V ostatných prípadoch je povinný takéto ohrozenie odstrániť objednávateľ na vlastné náklady a zhotoviteľ je v miere nevyhnutnej na odstránenie takého ohrozenia povinný  spolupracovať.
(c) Zhotoviteľ je povinný zabezpečiť u svojich zamestnancov a osôb objednávateľa zdržujúcich sa s jeho súhlasom v dotknutých priestoroch staveniska za účelom vykonávania pracovných alebo obdobných činností poučenie, (školenie, preškoľovanie) a oboznámenie s predpismi, pokynmi a pravidlami na dodržanie BOZP v rozsahu požadovanom všeobecne záväznými predpismi. 
(d) Zhotoviteľ  je povinný zabezpečiť pre svojich zamestnancov osobné ochranné pracovné prostriedky a pomôcky a taktiež kontrolovať ich používanie pri výkone činností.
(e) Zamestnanci zhotoviteľa zodpovedajú za poriadok a čistotu v dotknutých priestoroch.
(f) Zamestnanci zhotoviteľa sa môžu zdržiavať len na tých pracoviskách a v prevádzkach  či priestoroch, kde plnia svoje pracovné povinnosti a kde boli poučení o bezpečnosti práce a možnostiach vzniku úrazu. Pri vstupe na tieto pracoviská, do sociálnych zariadení, bufetu či jedálne a pod. môžu používať len komunikácie, ktoré sú na tento účel určené a ktoré objednávateľ písomne oznámi zhotoviteľovi. Vstupovať do ostatných priestorov objednávateľa alebo zdržovať sa tam môžu len s predchádzajúcim súhlasom objednávateľa .
(g) Vodiči dopravných prostriedkov zhotoviteľa ktorí zabezpečujú dopravu na území objednávateľa sú okrem všeobecne záväzných predpisov povinní rešpektovať tiež vnútorné značenia a pravidlá prevádzky  na  komunikáciách objednávateľa.
(h) Pokiaľ pri svojej činnosti bude zhotoviteľ používať technické prostriedky objednávateľa (technické zariadenia v zmysle vyhl. č. 508/2009 Z. z. a pod.)  musí byť dopredu uzatvorená písomná dohoda, ktorej obsahom bude vymedzenie práv a povinností, ako aj stanovenie podmienok bezpečného používania daných prostriedkov.
(i) Medziskládky na ukladanie stavebného a podobného materiálu môže zhotoviteľ zriadiť len v priestoroch, ktoré k tomu boli určené povereným zamestnancom objednávateľa a to v súlade s príslušnými ustanoveniami vyhlášky č. 59/1982 Zb. v znení vyhl. č. 484/1990 Zb. a vyhl. č. 147/2013 Z. z. 
(j) Počas celej doby zhotovovania diela musí zhotoviteľ v praxi uplatňovať všeobecné zásady prevencie stanovené príslušnými ustanoveniami Nar. vl. č. 396/2006 Z. z. o minimálnych bezpečnostných a zdravotných požiadavkách na stavenisko.
(k) Zhotoviteľ nesmie bez predošlého písomného súhlasu  objednávateľa skladovať látky, tovar alebo materiál, pre ktorého dopravu, skladovanie a manipuláciu platia zvláštne predpisy. Ide najmä o výbušniny, jedy a podobné látky, horľaviny, látky ohrozujúce život alebo zdravie osôb alebo ohrozujúce životné prostredie a pod. O prípadnom skladovaní takýchto látok musí byť medzi objednávateľom a zhotoviteľom vopred uzatvorená písomná dohoda, v ktorej musia byť stanovené všetky podmienky v zmysle všeobecne záväzných predpisov, zvláštnych predpisov a noriem ako aj vnútroorganizačných smerníc objednávateľa. Súčasťou takejto dohody musia byť aj vyjadrenia dotknutých orgánov štátnej správy a orgánov štátneho odborného dozoru  pre príslušnú oblasť. Tieto vyjadrenia a stanoviská vopred obstaráva a na vlastné náklady zabezpečuje zhotoviteľ.
(l) Zhromažďovanie a skladovanie bežných zásielok, ktoré zhotoviteľ prevzal v rámci bežnej podnikateľskej činnosti od svojich zákazníkov alebo dodávateľov na ich prechodne uchovávanie v dotknutých priestoroch staveniska  pre tento účel určených  si nevyžaduje predchádzajúce schválenie objednávateľom.

0. Zhotoviteľ je povinný dodržiavať ustanovenia predpisov o evidencii a registrácii   




PRÍLOHA 6

OBSAH ZÁPISOV V STAVEBNOM DENNÍKU

1. Zhotoviteľ je povinný viesť odo dňa prevzatia staveniska o prácach, ktoré vykonáva, stavebný denník (ďalej len „denník“); do denníka sa zapisujú všetky skutočnosti rozhodné pre plnenie zmluvy, najmä údaje o časovom postupe prác a ich akosti, zdôvodnenie odchýlok vykonávaných prác od projektovej dokumentácie, údaje dôležité na posúdenie hospodárnosti prác a údaje potrebné na posúdenie prác orgánmi štátnej správy. Investor (odberateľ) je povinný sledovať obsah denníka a k zápisom pripájať svoje stanovisko (súhlas, námietky a pod.). V priebehu pracovného času musí byť denník na stavbe trvale prístupný. Povinnosť viesť stavebný denník sa končí odovzdaním a  prevzatím prác.

2. Súčasťou stavebného denníka sa stávajú aj všetky zápisy z kontrolných porád, ktoré organizuje objednávateľ.

3. Denník sa skladá z úvodných listov, z denných záznamov a príloh.

4. Úvodné listy obsahujú:

(a) základný list, v ktorom sú uvedené názov a sídlo investora, generálneho projektanta, dodávateľov investora a zmeny týchto údajov, 
(b) identifikačné údaje stavby podľa projektovej dokumentácie, 
(c) prehľad zmlúv, včítane dodatkov a zmien, 
(d) zoznam dokladov a úradných opatrení týkajúcich sa stavby, 
(e) zoznam dokumentácie stavby, jej zmien a doplnkov, 
(f) prehľad skúšok každého druhu.

1. Denné záznamy sa píšu do stavebného denníka s očíslovanými listami jednak pevnými, jednak perforovanými na dva oddeliteľné priepisy, pokiaľ sa strany nedohodnú na väčšom počte priepisov. Perforované listy sa číslujú zhodne s pevnými listami. Denné záznamy sa môžu písať aj na voľné listy s priepismi očíslovanými a dátumovanými zhodne s originálom.

2. V denníku sa vyznačia doklady, ktoré sa v jednom zhotovení - buď v prvopise alebo odpise - ukladajú priamo na stavenisku. Ide najmä o územné rozhodnutie, rozhodnutie o prípustnosti stavby, registračné listy stavby, zmluvu, záznamy, výkresy a osobitné výkresy dokumentujúce odchýlky od projektovej dokumentácie. Na každom doklade sa uvedie, či je uložený u stavbyvedúceho alebo u technického dozorcu investora, prípadne iné miesto jeho uloženia.

3. Denné záznamy čitateľne zapisuje a podpisuje stavbyvedúci, prípadne jeho zástupca zásadne v ten deň, keď sa práce vykonali alebo keď nastali okolnosti, ktoré sú predmetom zápisu. Len výnimočne môže tak urobiť v nasledujúci deň. Pri denných záznamoch sa nesmú vynechať voľné miesta. Okrem stavbyvedúceho môže robiť potrebné záznamy v denníku technický dozorca investora, pracovník generálneho projektanta poverený výkonom autorského dozoru, ďalej orgány štátneho stavebného dohľadu, prípadne iné príslušné orgány štátnej správy a na to splnomocnení zástupcovia investora (odberateľa) a zhotoviteľov. 

4. Ak stavbyvedúci nesúhlasí s vykonaným záznamom odberateľa alebo generálneho projektanta, je povinný pripojiť k záznamu do 3 pracovných dní svoje vyjadrenie; inak sa predpokladá, že s obsahom záznamu súhlasí.

5. Ak je na stavbe stály technický dozorca investora, je stavbyvedúci povinný predložiť mu denný záznam najneskôr v nasledujúci pracovný deň a odovzdať mu prvý priepis. Ak technický dozorca nesúhlasí s obsahom zápisu, zapíše to do 3 pracovných dní do denníka s uvedením dôvodov; inak sa predpokladá, že s obsahom záznamu súhlasí. Ak je na stavbe len občasný technický dozor investora, je zhotoviteľ povinný najmenej raz do týždňa zaslať odberateľovi doporučene priepis záznamov v denníku. Ak odberateľ s obsahom záznamu nesúhlasí, je povinný zaslať svoje námietky doporučene dodávateľovi do jedného týždňa od doručenia záznamu; inak sa predpokladá, že s obsahom záznamu súhlasí.

6. Zhotoviteľ je povinný uložiť druhý priepis denných záznamov oddelene od originálu tak, aby bol k dispozícii v prípade straty alebo zničenia originálu.

7. Zhotoviteľ môže viesť samostatné denníky pre jednotlivé objekty alebo pre tie časti stavby, na samostatnom odovzdaní ktorých sa odberateľ so zhotoviteľom v zmluve  o dielo  dohodli.  V takom  prípade  zhotoviteľ  vedie  pre celý rozsah svojej dodávky prehľad všetkých denníkov.

8. Dohodou vyjadrenou zápisom do stavebného denníka sa môže meniť alebo dopĺňať zmluva o dielo, len ak zápis podpíšu pracovníci oprávnení na také úkony a pokiaľ je zápis označený ako zmena zmluvy.






PRÍLOHA 7

ZOZNAM SUBDODÁVATEĽOV


	Obchodné meno
	Sídlo/miesto podnikania
	IČO
	Podiel na zákazke v EUR bez DPH 
	Predmet subdodávky
	Osoba oprávnená konať za Subdodávateľa (meno, priezvisko, trvalý pobyt, dátum narodenia)

	
	
	
	
	
	

	
	
	
	
	
	
























































PODPISY ZMLUVNÝCH STRÁN

V Bratislave dňa ______________

Dopravný podnik Bratislava, akciová spoločnosť




Meno:		[doplniť] 
Funkcia:	[doplniť] 





Meno:		[doplniť] 
Funkcia:		[doplniť] 




V [doplniť] dňa 

[doplniť] 



Meno: 	[doplniť]
Funkcia:		[doplniť] 





Meno:	[doplniť] 
Funkcia:	[doplniť] 

